

Ára: 180 Ft

III. évf. 18. szám **Advent I. vasárnapja** 2022. november 27.

**Adventi Készület 2022**

*„Ha érzed, hogy meg akarsz javulni, akkor Ő az aki kopogtat nálad. Ne hagyd elmenni! (Ferenc pápa)*

|  |  |  |  |
| --- | --- | --- | --- |
|  | ***Olvasd!*** | ***Elmélkedj!*** | ***Cselekedj!*** |
| **ADVENT 1. vasárnap** | Iz 2,1-5; Róm 13,11-14;Mt 24,37-44*Elérkezett megváltástok.* | Krisztus eljövetelét hirdetjük, nem csupán az elsőt, hanem a másodikat is, amely az elsőnél sokkal dicsőségesebb lesz. Az elsőnél ugyanis béketűrését ismertük meg, míg a másodiknál Krisztus királyi méltósága lesz nyilvánvaló. *(Jeruzsálemi Szent Cirill)* | Advent belül kezdődik…, Lépj ma be imádságban a belső szobádba! |
| 11.28.hétfő | Iz 4,2–6; Mt 8,5-11*Uram, nem vagyok méltó, hogy hajlékomba jöjj.* | Az Egyház… arra figyelmeztet, hogy az irántunk megmutatott oly nagy szeretet emlékét szüntelenül újítsuk meg. … Krisztus eljövetele … még most is közli ere- jét mindannyiunkkal, ha mi is befogadjuk a szent hitünkből és a szentségekből kapott kegyelmet, amelyet ő érdemelt ki számunkra. *(Borromeo Szent Károly)* | Ma megfogalmazom Is- tennek, hogyan szeret- nék készülni karácsonyra a mostani ádventben. |
| 11.29.kedd | Iz 11, 1-10; Lk 10,21-24*Kövessetek engem, és én emberek halászává teszlek titeket!* | Maga az Isten Fia, a minden időknél előbb való, a láthatatlan, a felfoghatat- lan, a test nélküli, a kezdettől való kezdet, a világosságból való világosság, az élet és a halhatatlanság forrása, … ő maga jön a képmásához, az emberhez, … hogy a hasonló a hasonló által támadjon életre. *(Nazianzi Szent Gergely)* | Ma átgondolom, miről tudnék lemondani az ád- ventben*. (Étel, ital, internet, mobil, tévé, stb.)* |
| 11.30.szerda*Szt. András apostol* | Róm 10,9-18;Mt 4,18-22*Az Úr letörli a könnyet minden arcról.* | Maga Keresztelő János is, aki hirdette Jézusról, hogy ő a Bárány, ... Jézusra hagyta, hogy erről a világosabb tanítást tőle kapják meg; még inkább így tett András is, aki mindezek kifejtésére nem tartotta alkalmasnak magát, hanem magához a világosság forrásához vezette el testvérét, olyan igyekezettel és örömmel, hogy egy kicsit se késlekedjék. *(Aranyszájú Szent János)* | Ma átgondolom, hogy milyen konkrét módon tudok segíteni a rászorulóknak. |
|  | ***Olvasd!*** | ***Elmélkedj!*** | ***Cselekedj!*** |
| 12.01.csütörtök | Iz 26,1-6;Mt 7,21.24-27*Nyissátok ki a kapukat!* | Legyetek éberek, mert amikor a test alszik, akkor a természet uralkodik raj- tunk, és nem saját akaratunkból, hanem a természet szeszélye szerint való- sulnak meg a dolgok. Amikor pedig mély álom vesz erőt a lelken, … akkor azellenség uralkodik rajta, és olyat tétet vele, amit nem akar. *(Szent Efrém)* | Ma megfogalmazom, hogy mi a legnagyobb fé- lelmem, és az imában Is-tenre bízom. |
| 12.02.péntek | Iz 29,17-24; Mt 9,27-31*Legyen a hitetek sze- rint!* | Hagyd abba egy kissé az elfoglaltságodat. Zárd ki magadból zsibongó gondo- lataidat. Tedd félre most nehéz gondjaidat… Szentelj egy kevés időt Isten- nek... Térj be lelked hajlékába, zárj ki onnan mindent, kivéve Istent, … Mondd egész szívedből Istennek: A te arcodat keresem, Uram. *(Szent Anzelm)* | Ma a családtagjaimmal kapcsolatban bőkezű le- szek a dicsérésben! |
| 12.03.szombat *Xavéri Szent Ferenc* | 1Kor 9,16-19.22-23;Mk 16,15-20*Kérjétek az aratás**Urát, küldjön munkáso- kat aratásába!* | Sokan csak azért nem lesznek keresztényekké, mert nincs, aki keresztényekké tegye őket. Nagyon sokszor eszembe jutnak az európai egyetemek, szeretném végigrohanni, és szerte kiabálni, hogy akikben több a tudomány, mint a szere- tet, így döbbentsem meg: „Jaj, a lelkek milyen nagy száma van kizárva a mennyországból a ti bűnötök miatt, és jut kárhozatra*!” (Xavéri Szent Ferenc)* | Ma imádkozom új papi és szerzetesi hivatáso-kért, és a papokért, szer- zetesekért. |
| **ADVENT****2. vasárnap** | Iz 11,1-10; Róm 15,4-9;Mt 3,1-12*Öltsd fel Isten igazsá- gának köntösét!* | Krisztus és az ő dicsősége akkor lett nyilvánvaló mindenki előtt, amikor megkeresztelkedésekor megnyílt az ég, és a Szentlélek galamb alakjában leszál- lott, és megnyugodott fölötte, és ez az atyai hang hallatszott, amely bizony- ságot tett a Fiúról: Ez az én szeretett Fiam, őt hallgassátok! *(Cezáreai Özséb)* | Már ma felkészülök a ka- rácsonyi szentgyónásra, és a héten már el is végzem. |
|  | ***Olvasd!*** | ***Elmélkedj!*** | ***Cselekedj!*** |
| 12.05.hétfő | Iz 35,1-10; Lk 5,17-26*Az Úr ereje akkor arra indította Jézust, hogy gyógyítson.* | Midőn hitünk az Úr Krisztusban már meg van alapozva, és az evangéliumi törvény a kegyelem jelen időszakában már ki van hirdetve, nincs többé semmi ok arra, hogy mi is kérdésekkel forduljunk Istenhez... Hiszen nekünk adta Fiát, az ő egyszülött Igéjét: akiben egyszerre mindent megmondott és kinyilatkoztatott nekünk. *(Keresztes Szent János)* | Ma különösen is odafigyelek egy kevésbé kedvelt munkatársamra, hordozom őt. |
| 12.06.kedd | Iz 40,1-11; Mt 18,12-14*Mennyei Atyátok sem akarja, hogy egy is elvesszen e kicsinyek közül.* | Krisztusban mindnyájan hivatalosak vagyunk az Egyházba. … Az Egyház azonban csak a mennyei dicsőségben válik majd tökéletessé, amikor elérkezik a mindenség megújulásának ideje, amikor az emberiséggel együtt tökéletesen helyreáll majd Krisztusban a teremtett világ. *(II. Vatikáni Zsinat, Lumen Gentium)* | Ma imádkozom elhunyt szeretteimért, családtagjaimért. |
| 12.07.szerda *Szent Ambrus* | Ef 3,8–12; Jn 10,11–16*Őbenne választott ki minket a világ terem- tése előtt.* | Van olyan folyó is, amely hegyi patakként zúdul rá megszenteltjeire, van olyan zúgó áradat is, amely megörvendezteti a békés és nyugodt lelket. Mindaz, aki ennek a folyónak teljességéből merített, fölemeli szavát, … miként az apostolok hangos szóval elterjesztették az egész földkerekség határáig az evangélium örömhírének üzenetét. *(Szent Ambrus)* | Ma felhívok egy régen látott ismerőst, és érdeklődöm felőle. |
| **12.08.****csütörtök *Szeplőtelen fogantatás*** | Ter 3,9-15.20; Ef 1,3-6.11-12; Lk 1,26-38*Ne félj! Én megsegítelek.* | Égbolt, csillagok, föld, folyamok, nappal és éjszaka, és minden, ami az em- berek hatalmába és használatába került, örvendezik, ó Úrnőnk, mind örvendezik régi ékessége elvesztésén; ... A mindenség mintegy új életre támadva örvendezik; már azok uralma alatt áll és azok használják illő megbecsüléssel, akik megvallják Istent. *(Szent Anzelm)* | Ma átgondolom, hogy mennyiben tekintek ta- lálkozás helyett úgy imádságaimra, mint teljesítményre. |
|  | ***Olvasd!*** | ***Elmélkedj!*** | ***Cselekedj!*** |
| 12.09.péntek | Iz 48,17-19; Mt 11,16-19*Én az Úr, arra taníta- lak, ami javadra válik.* | Évát a bukott angyal szava rászedte, hogy fusson Isten elől; Máriát az angyali szó meggyőzte, hogy hordozza Istent, igéjének engedelmeskedve. Amint az előbbi engedett a csábításnak, és nem engedelmeskedett Isten- nek, úgy ez utóbbi szófogadóan engedelmeskedett Istennek*. (Szent Iréneusz)* | Ma böjtöt tartok és azt felajánlom valakiért. |
| 12.10.szombat | Sir 48,1-4.9-11;Mt 17,10-13*Így szenved majd az Em- berfia is.* | Amit a sugalmazott Szentírás a szűzi Anyaszentegyházról egyetemlegesen mond, azt Szűz Máriáról egyedi értelemben értjük; és azt, amit Máriáról, a Szűzanyáról sajátosan mond, azt a szűzi Anyaszentegyházról joggal mondhat- juk általánosságban. Amikor pedig bármelyikükről állítunk valamit, azt szinte felcserélve és különbség nélkül érthetjük mindkettőjükre. *(Boldog Izsák)* | Ma közösen imádkozunk a családban a betege-kért, kórházban lévőkért, gyászolókért. |
| **ADVENT****3. vasárnap** | Iz 35,1-6a.10;Jak 5,7-10; Mt 11,2-11*Örül majd neked nagy örömmel.* | Készítsétek az Úr útját! A pusztában kiáltónak a szava ő, a csendet megtörő- nek a szava. Készítsétek az Úr útját! (Vö. Jn 1, 20-23) – Mintha mondaná: Én azért hangzom, hogy őt a szívetekbe bevezessem; én azonban csak vezetem, de ő csak akkor jön el, ha ti már előkészítettétek neki az utat. *(Szent Ágoston)* | Ma tudatosan szakítok időt magamra, hogy ki- csit el tudjak csende- sedni és feltöltődni. |
| 12.12.hétfő | Szám 24, 2–7. 15–17a;Mt 21, 23–27*Mily szépek, Jákob, a sátraid, és a hajlékaid,**Izrael!* | A Szentlélek, aki az Atyától és a Fiútól származik: ő lebegett a teremtés kezdetén a vizek felett, vagyis az emberfiak zűrzavaros gondolatai felett. Ő mindenkinek felajánlja önmagát, mindenkit önmagához vonz azzal, hogy sugallatával és lelkesítésével vezeti, elhárítja azt, ami ártalmas, és gondoskodik arról, ami hasznára van. *(Vilmos, a Szent Teodorik monostor apátja)* | Megkeresem a konkrét módját, hogy adakozzak a szegényeknek. |
|  | ***Olvasd!*** | ***Elmélkedj!*** | ***Cselekedj!*** |
| 12.13.kedd*Szent Lúcia* | 2Kor 10,17-11,2;Mt 25,1-13*Bárcsak figyeltél volna parancsaimra.* | Ilyennek óhajtott téged Krisztus, ilyennek választott ki téged Krisztus, ő lép be a kitárt ajtón. … Öleld hát magadhoz őt, akire vártál, járulj hozzá és megvilágosodol. Tartóztasd, kérd, hogy ne menjen el hamar, könyörögj neki, hogy ne távozzék. … Figyeljen hát lelked mindig az ő szavára, s meny-nyei társalgással tarts ki nyomában, mert hamar továbbindul. *(Szent Ambrus)* | Összegyűjtöm, miért le- hetek hálás Istennek, mi- lyen ajándékokat, áldá- sokat kaptam tőle, meg-köszönöm neki. |
| 12.14.szerda *Keresztes Szent János* | 1Kor 2,1-10a; Lk 14,25-33*Boldog, aki nem bot- ránkozik meg bennem.* | Ó, bárcsak megértené már végre-valahára minden ember, hogy nem lehet eljutni Isten gazdagságának és bölcsességének teljességére, hacsak a lélek előbb végig nem járja a szenvedések és szorongások sűrűjét is úgy, hogy a lélek azután ebbe helyezze örömét, s erre irányítsa vágyait. *(Keresztes Szent János)* | Ma időt szakítok a Szentírás olvasására, és csendben maradok Isten Igéjével néhány percre. |
| 12.15.csütörtök | Iz 54,1-10; Lk *7,24-30**Most örökre szóló irga- lommal megkönyörülök rajtad.* | Jézus Krisztus, a megtestesült Ige tehát emberekhez emberként küldve, az Isten igéit közvetíti, és az Atyától rábízott üdvösségszerző művet viszi végbe.… Isteni tanúságtétellel erősíti meg, hogy velünk van az Isten, és ezáltal meg- szabadít minket a bűn meg a halál sötétségéből. *(II. Vatikáni Zsinat Dei Ver-**bum)* | Ma megvizsgálom, múltam milyen sebeivel kellene kibékülnöm, és Is- ten irgalmába helyezem. |
| 12.16.péntek | Iz 56,1-3a. 6-8;Jn 5,33-36*Jézus Krisztusnak, Dá- vid fiának családfája.* | Van más szüntelen, belsőbb imádság, és ez a vágyakozás. Bármi mást cse- lekszel, ha vágyod azt a nyugalmat, nem szűnik meg imádságod. Ha nem akarod, hogy megszűnjék imádságod, ne akard megszüntetni vágyakozáso- dat. (Mt 24, 12). *(Szent Ágoston)* | Ma betérek egy temp- lomba néhány csendes percre vagy elmegyek ro- ráte misére. |
| 12.17.szombat | Ter 49,2.8-10;Mt 1,1-17*Velünk az Isten.* | A keresztség által mi is ugyanabban a Szentlélekben születtünk lelkileg újjá, mint aki által Krisztus Urunk fogantatott és született. Ezért mondja az evan- gélista a hívőkről: akik nem a vérnek vagy a testnek a vágyából, s nem is a férfi akaratából, hanem Istenből születtek. (Jn 1, 13). *(Nagy Szent Leó pápa)* | Ma felajánlom konkrét segítségemet egy idős embernek a környeze- temben. |
|  | ***Olvasd!*** | ***Elmélkedj!*** | ***Cselekedj!*** |
| **ADVENT****4. vasárnap** | Iz 7,10-14; Róm 1,1-7;Mt 1,18-24*Íme, elmegyek, hogy**teljesítsem akaratodat.* | Mikor tehát betellett gonoszságunk mértéke, … elközelgett az idő, melyet Isten elrendelt kegyelmének és hatalmának kinyilvánítására, … nem gyűlölt minket, nem is vetett el, sem bosszút nem állt rajtunk, hanem békével eltűrt, elviselt minket, irgalomból magára vette bűneinket, saját Fiát adta oda értünk váltságdíjként. *(A Diogenétoszhoz írt levélből)* | Ma megfogalmazom Is- tennek, hogy mi az a há- rom legfontosabb dolog, amire szükségem lenne jelenlegi élethelyzetemben. |
| 12.19.hétfő | Bír 13,2-7.24-25a; Lk 1,5-25*Az Úr veled van!* | Az ember ugyanis, ha felfuvalkodás és kevélység nélkül megadja az igazi di- csőséget Istennek, aki mindennek létet adott, aki mindenható és mindene- ket teremtő Isten, és ha az ember megmarad szeretetében, az engedel- mességben és a hálaadásban, … hasonlóvá lesz ahhoz, aki meghalt érte.*(Szent Iréneusz)* | Ma végre elcsendesedem, hogy meglássam és meg- érezzem, ahogyan *ben- nem* is megszületik Krisz-tus. |
| 12.20.kedd | Iz 7,10-14; Lk 1,26-38*Boldog, aki hitt annak beteljesedésében, amit az Úr mondott neki!* | Te, boldog Szűz, tárd ki hitre a szívedet, nyisd szólásra az ajkadat, adj utat Te- remtődnek belsőd szentélyébe. Figyelj! Aki az egész világ vágya, kinn, az ajtó- nál kopog! Mi lesz, ha tovább halad, amíg késlekedsz? Ó, akkor hiába kezded újra keresni azt, akit a lelked szeret! Indulj! Siess! Nyiss ajtót! Indulj, siessforró vágyakozásban; nyiss ajtót, és mondj igent! *(Szt. Bernát apát)* | Ma igyekszem elengedni a bennem lévő haragot, és megbocsátást gyako- rolni. |
| 12.21.szerda | Én 2,8-14 *vagy* Szof 3,14-18a; Lk 1,39-45*Magasztalja lelkem az Urat, és szívem ujjong megváltó Istenemben!* | Figyeld meg … Erzsébet hallotta előbb a szót, de János fogta fel előbb a ke- gyelmet: az a természet rendje szerint hallott, ez pedig titokzatos módon ujjongott fel; az Máriának, ez pedig az Úrnak jövetelét érezte meg, a nő az asszonyét, és a gyermek a Gyermekét; azok Isten kegyelméről beszélnek, ezek belülről valósítják meg a szeretet titkát, … így kétszeres csoda segítsé-gével az anyák prófétáltak magzatuk lelkületével. *(Szent Ambrus)* | Ma tudatosabban odafi- gyelek a közös családiimára. |
|  | ***Olvasd!*** | ***Elmélkedj!*** | ***Cselekedj!*** |
| 12.22.csütörtök | 1Sám 1,24-28;Lk 1,46-56*Teljesítette, amit ígért atyáinknak, Ábrahám-**nak és utódainak.* | Ábrahám utódait nem testi, hanem lelki értelemben kell érteni, … mind- azokat, … akik követik Ábrahám hitét. Hiszen Ábrahám hitt, mielőtt még Is- ten szövetséget kötött volna vele, és ez a hite tette őt megigazulttá. Tehát Ábrahámnak és az ő utódainak – az ígéret fiainak – volt megígérve a Meg- váltó eljövetele. *(Tiszteletreméltó Szent Béda)* | Ma megkérdezem valaki- től, hogy van, figyelek rá, meghallgatom, anélkül hogy tanácsokat adnék. |
| 12.23.péntek | Mal 3,1-4.23-24;Lk 1,57-66*Áldott az Úr, mert meg- látogatta és megvál- totta az ő népét.* | Amikor csak Isten létezett, semmi sem volt vele együtt örökkévaló, elhatá- rozta, hogy létrehozza a világot. … Kezdetben semmi nem létezett rajta kí- vül. Ő maga volt minden. Később azután minden az ő értelméből, bölcses- ségéből és elhatározásából nyerte létét. Benne volt minden, ő volt minden. Az általa előre meghatározott időben és módon a világnak bemutatta Igé-jét, aki által mindent alkotott. *(Szent Hippolytus)* | Az előkészületek közben imádkozom mindenkiért a családban, és kérek Is- tentől egy-egy fontos dolgot nekik. |
| 12.24.szombat | 2Sám 7,1-5.8b-12.14a.16; Lk 1,67-79*Atyja leszek neki, s ő fiam lesz nekem.* | Vajon ragyoghat-e fel számunkra Istennek ennél nagyobb kegyelme, mint az, hogy egyszülött Fiát, aki csak az övé volt, Emberfiává tette; és fordítva: az ember gyermekét Isten gyermekévé? Keresd az érdemet, keresd az okot, keresd az igazságosságot – és meglátod, nem találsz mást, csak azt, hogy mindez kegyelem. *(Szent Ágoston)* | Imádkozzunk az egyedül- állókért, özvegyekért, magányosan ünneplő-kért: nehézségeikben kapjanak hitet, reménytés bátorítást. |

HIRDETÉSEK

Nem feledkeztünk el a gyerekekről sem; számukra is készül egy kis adventi feladat, egy ún.­ jócselekedet-gyűjtés, mely a hitoktatóktól kérhető**!** Ezeket a jócselekedet-figurákat **folyamatosan beszínezve** a karácsonyi szentmisére hozzák el magukkal, s tegyék le a Betlehem elé. Aki vállalja, hogy ezen kis feladatok útmutatása szerint alakítja az adventi idejét, a jelenlegi helyzet mellett is GARANTÁLTAN felkészült lényegét megélt Karácsonya lesz. Ismerjük jól a mondást: **kinek milyen a készülete, olyan lesz az ünnepe is.**

Felnőtt asszisztenciára felnőtt férfiak, valamint ministránsnak gyerekek és fiatalok jelentkezését is várjuk.

A gyerekektől a színezős naptár·készítés mellett - hogy szebbé tegyük az Úr Jézus születésnapját - idén is egy kis segítséget szeretnénk kérni. Ez azt jelenti, hogy Karácsonykor az egyik fenyőfa a templomainkban idén nem lesz FELDÍSZÍTVE! Csak fényfüzér lesz rajta, de dísz nem! Erre a díszeket ugyanis OTTHON a GYEREKEK fogják elkészíteni. Annyi a szabály, hogy ezek a díszek csak papírból készülhetnek, amire ráírhatunk egy üzenetet, vagy egyszerűen csak néhány sort a Betlehemi Kisjézusnak, és amikor itt lesz az idő, be kell hozni ide a te1nplomba, és feltenni a fára! Biztos, hogy nagyon szép lesz ez a karácsonyfa, mert nem pusztán díszek, hanem attól sokkal több, a szívünk szava is rajta lesz!

A berceli templomba szacellánt (sekrestyést), illetve takarítót keresünk.

2022.11.28.H 07:00 Roráte a Galgagutai Templomban

2022.11.30.Sz 08:30 Szentmise a Nógrádkövesdi Templomban

2022.12.02.P 07:00 Roráte a Berceli Templomban

**2022.12.03.Sz**  EWTN Mária nap a békéért a Berceli Templomban

 15:00 Irgalmasság rózsafüzére a Berceli Templomban

 16:00 Rózsafüzér közben buzdítás, katekézis a Berceli Templomban

 17:00 Szentmise a Berceli Templomban EWTN közvetítéssel

 18:00 Körmenet a Berceli hordozható Mária kegyképpel,

 utána Szentségimádás és szentségi áldás

 **19:00 Adventi gyertyagyújtás a berceli Szent II. János Pál pápa téren**

**2022.12.04. V 08:30 Szentmise a Berceli Templomban** *Elh. Kaposvári Attila 10. Évforduló*

**Advent 2. 10:30 Szentmise a Galgagutai Templomban**

**vasárnapja 10:30 Igeliturgia a Becskei Templomban,**

**12:00 Igeliturgia a Szécsénkei Templomban,**

 **utána adventi gyertyagyújtás a szécsénkei Szent Márton téren**

 **12:00 Szentmise a Nógrádkövesdi Templomban**

 **16:00 Adventi gyertyagyújtás Galgagután**

 **az Evangélikus Templomkert és játszótéren**

**2022.12.08. Cs 16:30 Búcsúi Szentmise a Becskei Templomban**

Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005